L-udjenza li attendiet għal dan l-avveniment marbut mal-letteratura Maltija tista' tgħid li mliet it-teatru intimu tal-Brauhauskeller. Il-lejla tmexxiet mill-Prof. Thomas Stolz miċ-Ċentru tal-Ilsien Malti, li introduċa lil dawk li ħadu sehem. Leanne Ellul qrat l-ewwel kapitlu mir-rumanz Gramma mit-traduzzjoni għall-Ingliż ta' Albert Gatt, traduzzjoni li qed issir bl-għajnuna tal-Fond għat-Traduzzjoni tal-Cultural Export Fund tal-Malta Arts Fund. Imbagħad qrat it-tieni kapitlu tar-rumanz bil-Malti. Wara l-qari, il-Prof. Stolz għamel ftit osservazzjonijiet dwar il-lingwa tar-rumanz, fosthom l-oħrajn dwar il-logħba bil-kelmiet "ġuħ" u "wġigħ." Imbagħad l-Ambaxxatur ta' Malta għall-Ġermanja, Dr Albert Friggieri, għamel preżentazzjoni dwar dak li kiteb Goethe dwar Malta u ffoka fuq għaliex ried iżur Malta u għaliex, fl-aħħar mill-aħħar ma żarhiex. Benjamin Saade, miċ-Ċentru tal-Ilsien Malti, qara bosta siltiet mill-kitba ta' Goethe marbutin mat-tema. Il-preżentazzjoni qanqlet ħafna interess u tqanqlu għadd ta' mistoqsijiet li twieġbu Dr Friggieri, il-Prof. Stolz u l-Prof. Tlieta minn dawn il-poeżiji, l-ewwel tnejn u s-seba' waħda, jinsabu fil-ġabra ta' poeżiji ta' Adrian Grima maqluba għall-Ġermaniż li ħarġet id-dar tal-pubblikazzjonijiet Hochroth fl-2010.